ਗੇਵਿਨ ਆਰਥਰ
ਚੈਸਟਰ ਐਲਨ "ਗੇਵਿਨ" ਆਰਥਰ III (21 ਮਾਰਚ, 1901 – 28 ਅਪ੍ਰੈਲ, 1972) ਇੱਕ ਅਮਰੀਕੀ ਜੋਤਸ਼ੀ ਅਤੇ ਸੈਕਸੋਲੋਜਿਸਟ ਸੀ। ਉਹ ਅਮਰੀਕੀ ਰਾਸ਼ਟਰਪਤੀ ਚੈਸਟਰ ਏ. ਆਰਥਰ ਦਾ ਪੋਤਾ ਸੀ।

ਉਸਨੂੰ "ਇੱਕ ਆਈਵੀ ਲੀਗ ਛੱਡਣ ਵਾਲਾ, ਇੱਕ ਆਇਰਿਸ਼ ਰਿਪਬਲਿਕਨ ਆਰਮੀ ਕਾਰਕੁਨ, ਇੱਕ ਪ੍ਰਯੋਗਾਤਮਕ-ਫ਼ਿਲਮ ਅਦਾਕਾਰ, ਇੱਕ ਕਮਿਊਨ ਲੀਡਰ, ਇੱਕ ਗੋਲਡ ਪ੍ਰੋਸਪੈਕਟਰ, ਸੈਨ ਕੁਐਂਟਿਨ ਵਿੱਚ ਇੱਕ ਅਧਿਆਪਕ ਅਤੇ ਇੱਕ ਲਿੰਗੀ ਸੈਕਸੋਲੋਜਿਸਟ/ਜੋਤਸ਼ੀ ਵਜੋਂ ਦਰਸਾਇਆ ਗਿਆ ਹੈ। ਉਹ ਇੱਕ ਸ਼ੁਰੂਆਤੀ ਗੇਅ ਅਧਿਕਾਰ ਕਾਰਕੁਨ ਅਤੇ ਹਿੱਪੀਆਂ ਲਈ ਇੱਕ ਵਿਹਾਰਕ ਪ੍ਰੋਟੋਟਾਈਪ" ਸੀ।

ਸ਼ੁਰੂਆਤੀ ਜੀਵਨ ਅਤੇ ਪਰਿਵਾਰ 

ਆਰਥਰ ਦਾ ਜਨਮ ਕੋਲੋਰਾਡੋ ਸਪ੍ਰਿੰਗਜ਼, ਕੋਲੋਰਾਡੋ ਵਿੱਚ 1901 ਵਿੱਚ ਚੈਸਟਰ ਐਲਨ ਆਰਥਰ II ਅਤੇ ਉਸਦੀ ਪਤਨੀ ਮਾਈਰਾ ਟਾਊਨਸੇਂਡ ਫਿਥੀਅਨ ਐਂਡਰਿਊਜ਼ ਦੇ ਘਰ ਹੋਇਆ ਸੀ। ਉਹ ਉਨ੍ਹਾਂ ਦਾ ਇਕਲੌਤਾ ਬੱਚਾ ਸੀ। ਆਰਥਰ ਦੇ ਪਿਤਾ ਦੀ ਇੱਕ ਮਾਈਨਿੰਗ ਅਤੇ ਰੈਂਚਿੰਗ ਕੰਪਨੀ ਦੀ ਹਿੱਸੇ-ਮਾਲਕੀਅਤ ਸਦਕਾ ਪਰਿਵਾਰ ਨੇ ਆਰਾਮਦਾਇਕ ਜੀਵਨ ਬਤੀਤ ਕੀਤਾ। ਆਰਥਰ ਨੇ ਕੋਲੰਬੀਆ ਕਾਲਜ ਵਿੱਚ ਪੜ੍ਹਾਈ ਕੀਤੀ, ਉਹ 1924 ਦੀ ਕਲਾਸ ਦਾ ਮੈਂਬਰ ਸੀ ਅਤੇ ਉਹ ਫਿਲੋਲੈਕਸੀਅਨ ਸੁਸਾਇਟੀ ਵਿੱਚ ਸ਼ਾਮਲ ਹੋ ਗਿਆ। ਸਕੂਲ ਵਿੱਚ ਉਹ ਬ੍ਰਿਟਿਸ਼ ਕਵੀ ਅਤੇ ਕਾਰਕੁਨ ਐਡਵਰਡ ਕਾਰਪੇਂਟਰ ਦੀਆਂ ਰਚਨਾਵਾਂ ਦਾ ਕਾਇਲ ਸੀ, ਜਿਸ ਨੇ ਉਸਦੇ ਵਿਚਾਰਾਂ 'ਤੇ ਡੂੰਘਾ ਪ੍ਰਭਾਵ ਛੱਡਿਆ ਅਤੇ ਉਸਨੂੰ ਸਕੂਲ ਛੱਡਣ ਲਈ ਧੱਕ ਦਿੱਤਾ। ਸਕੂਲ ਛੱਡਣ ਤੋਂ ਬਾਅਦ, ਉਸਨੇ 1922 ਵਿੱਚ ਸ਼ਾਰਲੋਟ ਵਿਲਸਨ ਨਾਲ ਵਿਆਹ ਕਰਵਾ ਲਿਆ, ਪਰ ਦਸ ਸਾਲ ਬਾਅਦ ਉਨ੍ਹਾਂ ਦਾ ਤਲਾਕ ਹੋ ਗਿਆ।

ਕਾਰਕੁੰਨ ਅਤੇ ਲੇਖਕ 
ਕਾਲਜ ਤੋਂ ਬਾਅਦ ਆਰਥਰ ਨੇ ਨਿਊਯਾਰਕ, ਫਰਾਂਸ ਅਤੇ ਆਇਰਲੈਂਡ ਵਿੱਚ ਰਹਿ ਕੇ ਆਇਰਿਸ਼ ਰਿਪਬਲਿਕਨ ਮੂਵਮੈਂਟ ਵਿੱਚ ਕੰਮ ਕੀਤਾ। ਉਹ ਇੱਕ ਵਾਰ ਅੰਦੋਲਨ ਦੇ ਸਬੰਧ ਵਿੱਚ ਬੋਸਟਨ ਵਿੱਚ ਜੇਲ੍ਹ ਵੀ ਗਿਆ ਸੀ। ਜਦੋਂ ਯੂਰਪ ਵਿੱਚ, ਆਰਥਰ ਅਤੇ ਸ਼ਾਰਲੋਟ ਨੇ 1930 ਦੀ ਅਵੈਂਟ-ਗਾਰਡ ਫ਼ਿਲਮ, ਬਾਰਡਰਲਾਈਨ ਵਿੱਚ ਭੂਮਿਕਾਵਾਂ ਨਿਭਾਈਆਂ ਸਨ, ਜਿਸ ਵਿੱਚ ਪਾਲ ਰੋਬਸਨ ਅਤੇ ਐਚਡੀ ਵੀ ਸਨ। 1930 ਦੇ ਦਹਾਕੇ ਦੇ ਸ਼ੁਰੂ ਵਿੱਚ ਉਹ ਪਿਸਮੋ ਬੀਚ, ਕੈਲੀਫੋਰਨੀਆ ਚਲੇ ਗਏ ਅਤੇ ਉਸਨੇ "ਗੇਵਿਨ," ਨਾਮ ਦੀ ਵਰਤੋਂ ਸ਼ੁਰੂ ਕਰ ਦਿੱਤੀ। ਜਿਸ ਨਾਲ ਉਹ ਆਪਣੀ ਬਾਕੀ ਦੀ ਜ਼ਿੰਦਗੀ ਵਿਚ ਜਾਣਿਆ ਗਿਆ। ਉੱਥੇ ਰਹਿੰਦਿਆਂ ਆਰਥਰ ਨੇ ਇੱਕ ਕਲਾ ਅਤੇ ਸਾਹਿਤ ਕਮਿਊਨ ਦੀ ਸਥਾਪਨਾ ਕੀਤੀ ਅਤੇ ਇੱਕ ਥੋੜ੍ਹੇ ਸਮੇਂ ਲਈ ਮੈਗਜ਼ੀਨ, ਡੂਨ ਫੋਰਮ ਪ੍ਰਕਾਸ਼ਿਤ ਕੀਤਾ। 1934 ਵਿੱਚ ਉਹ ਅਮਰੀਕਾ ਦੀ ਯੂਟੋਪੀਅਨ ਸੁਸਾਇਟੀ ਵਿੱਚ ਸ਼ਾਮਲ ਹੋ ਗਿਆ। ਅਗਲੇ ਸਾਲ ਉਸਨੇ ਐਸਥਰ ਮਰਫੀ ਸਟ੍ਰਾਚੀ ਨਾਲ ਵਿਆਹ ਕੀਤਾ।

ਆਪਣੇ ਦਾਦਾ ਜੀ ਦੀ ਰਿਪਬਲਿਕਨ ਪਾਰਟੀ ਨੂੰ ਛੱਡ ਕੇ ਆਰਥਰ ਨੇ ਅਗਲੇ ਸਾਲ ਅਸਤੀਫਾ ਦੇਣ ਤੋਂ ਪਹਿਲਾਂ 1940 ਵਿੱਚ ਕੈਲੀਫੋਰਨੀਆ ਡੈਮੋਕਰੇਟਿਕ ਪਾਰਟੀ ਦੇ ਸਕੱਤਰ ਵਜੋਂ ਸੇਵਾ ਕੀਤੀ, ਇਸ ਗੱਲ ਨੂੰ ਯਕੀਨ ਦਿਵਾਇਆ ਕਿ ਪਾਰਟੀ ਨੇ ਉਸਦੇ ਸਿਧਾਂਤਾਂ ਨਾਲ ਧੋਖਾ ਕੀਤਾ ਹੈ। ਦੂਜੇ ਵਿਸ਼ਵ ਯੁੱਧ ਦੇ ਸ਼ੁਰੂ ਹੋਣ ਤੇ ਆਰਥਰ ਸੰਯੁਕਤ ਰਾਜ ਦੀ ਜਲ ਸੈਨਾ ਵਿੱਚ ਭਰਤੀ ਹੋ ਗਿਆ।

ਯੁੱਧ ਤੋਂ ਬਾਅਦ, ਆਰਥਰ ਨਿਊਯਾਰਕ ਚਲਾ ਗਿਆ ਅਤੇ ਇੱਕ ਪਰਿਵਾਰਕ ਇਤਿਹਾਸ ਲਿਖਣ ਦਾ ਬੀੜਾ ਚੁੱਕਿਆ, ਜੋ ਕਦੇ ਪੂਰਾ ਨਹੀਂ ਹੋਇਆ। 1949 ਵਿੱਚ ਕੈਲੀਫੋਰਨੀਆ ਵਾਪਸ ਆ ਕੇ ਆਰਥਰ ਨੇ ਕਈ ਸਾਲਾਂ ਤੱਕ ਸੈਨ ਕੁਐਂਟਿਨ ਸਟੇਟ ਜੇਲ੍ਹ ਵਿੱਚ ਕਲਾਸਾਂ ਪੜ੍ਹਾਈਆਂ ਅਤੇ ਗੋਲਡ ਪ੍ਰਾਸਪੈਕਟਰ ਵਜੋਂ ਗੁਜ਼ਾਰਾ ਕਰਨ ਦੀ ਕੋਸ਼ਿਸ਼ ਕੀਤੀ। 1952 ਵਿੱਚ, ਉਸਨੇ ਸੈਨ ਫਰਾਂਸਿਸਕੋ ਸਟੇਟ ਕਾਲਜ ਵਿੱਚ ਆਪਣੀ ਬੈਚਲਰ ਡਿਗਰੀ ਪੂਰੀ ਕੀਤੀ। ਫੰਡਾਂ 'ਤੇ ਅਕਸਰ ਘੱਟ, ਆਰਥਰ ਨੇ 1950 ਅਤੇ 60 ਦੇ ਦਹਾਕੇ ਵਿੱਚ ਸੈਨ ਫਰਾਂਸਿਸਕੋ ਦੀਆਂ ਸੜਕਾਂ 'ਤੇ ਅਖਬਾਰ ਵੇਚੇ। ਉਸੇ ਸਮੇਂ, ਉਹ ਇੱਕ ਐਸਟਰੋਲੋਗਰ ਵਜੋਂ ਪ੍ਰਸਿੱਧੀ ਪ੍ਰਾਪਤ ਕਰਨ ਲੱਗਾ। ਆਰਥਰ ਅਤੇ ਉਸਦੀ ਦੂਜੀ ਪਤਨੀ ਐਸਤਰ ਦਾ 1961 ਵਿੱਚ ਤਲਾਕ ਹੋ ਗਿਆ ਸੀ।

ਹਵਾਲੇ 

 
ਨਿਊਯਾਰਕ (ਰਾਜ) ਦੇ ਐਲਜੀਬੀਟੀ ਲੋਕ
ਮੌਤ 1972
ਜਨਮ 1901